Vilniaus miesto sporto centras

Vilniaus miesto sporto centras – sporto mokykla Vilniuje. Vilniaus sporto centre yra beveik 250 vaikų grupių (2667 mokiniai), 154 treneriai. Vilniaus miesto sporto centro būstinė yra Naujamiestyje, Kauno g. 6, Vilnius.

Istorija 

1966 m. birželio 21 dieną buvo įsteigta Vilniaus gimnastikos mokykla (VGM). Ji buvo pagrindinė sporto mokymo įstaiga, rengianti sportininkus Lietuvos gimnastikos, meninės gimnastikos ir sportinių šokių  rinktinėms. 

2014 m. balandžio 2 d. Vilniaus miesto savivaldybės tarybos sprendimu Nr. 1-1762 nutarta  sujungti šešių sporto mokymo įstaigų mokyklų (dvikovės sporto šakų, vandens sporto, gimnastikos, lengvosios atletikos bei „Sietyno“ sporto mokyklų ir Olimpinio sporto centro) veiklą.

2014 m. gegužės 8 d. kaip nauja biudžetinė įstaiga buvo įregistruotas Vilniaus miesto sporto centras. 

Nuo 2014 m. rugsėjo 1 d. Vilniaus mieste pradėjo veikti Vilniaus miesto sporto centras.

Struktūra 
 Lengvosios atletikos skyrius
 Individualių sporto šakų skyrius

Vandens sporto šakų skyrius 
1977 m. rugsėjo 1 dieną buvo įsteigta Vilniaus specializuota vaikų/jaunių karinio taikomojo plaukimo sporto mokykla. 

1991 m. rugsėjo 1 d. ji pervadinta į Vilniaus vandens sporto mokyklą. 

Nuo 2001 m. Vilniaus miesto sporto mokyklos plaukimo ir vandensvydžio sporto šakų treneriai (sporto mokytojai) dirbo Vilniaus vandens sporto mokykloje.

Dvikovės sporto šakų skyrius 
2001 m. rugpjūčio 1 d.  pradėjo veikti Vilniaus dvikovės sporto šakų mokykla. 

2014 m. balandžio 2 d. Vilniaus miesto savivaldybės tarybos sprendimu Nr. 1-1762 nuo 2014 m. rugsėjo 1 d. Vilniaus dvikovės sporto šakų mokykla tapo Vilniaus miesto sporto centro Dvikovės sporto šakų skyrium.

Žymiausi  sportininkai – olimpietis Albert Techov, pasaulio čempionas Sergej Grečicho, daugkartinis Lietuvos čempionas bei pasaulio čempionato prizininkas Radvilas Matukas, Lietuvos čempionas bei pasaulio čempionato bronzininkas Edgar Sadovskij.

Skyriuje dirba 27 treneriai.

Gimnastikos skyrius 

Šakos - sportinė gimnastika, meninė gimnastika, sportiniai šokiai, aerobinė gimnastika. Priimami 6–7 metų vaikai į sportinės gimnastikos ir meninės gimnastikos (mergaitėms) pradinio rengimo grupes.

Treneriai 
Erika Čipkienė (g. 1970 m.), Lietuvos sporto trenerė
Vitalij Esaulov (g. 1960 m.),  Lietuvos sporto treneris
 Aleksandras Filatovas (g. 1949 m.), Nacionalinės kategorijos treneris 
 Vasilij Gavrin (g. 1963 m.),  Lietuvos sporto treneris 
Valentina Gavrina (g. 1972 m.),  Lietuvos sporto trenerė
 Rūta Gustienė (g. 1961 m.), Lietuvos sporto trenerė 
 Valentina Ivanova (g. 1947 m.), Meninio ugdymo specialistė 
 Jevgenij Izmodenov (g. 1988 m.),  Lietuvos sporto treneris
Virginija Juodviršė (g. 1970 m.), Lietuvos sporto trenerė
 Mindaugas Katinas (g. 1954 m.), Nacionalinės kategorijos treneris
Irina Katinienė (g. 1961 m.), Nacionalinės kategorijos trenerė
Dalia Kutkaitė (g. 1965 m.), Sporto trenerė
Jurgita Leščinskaitė (g. 1977 m.), Sporto trenerė
Inga Levanienė (g. 1972 m.), Lietuvos sporto trenerė
Tatjana Linovskienė  (g. 1975 m.), Sporto trenerė

Auklėtiniai olimpiečiai 
Laura Švilpaitė (g. 1994 m.) – gimnastė
Jelena Zanevskaja (g. 1987 m.) – gimnastė 
Julija Kovaliova (g. 1980 m.) – gimnastė  
Kristina Kliukevičiūtė  (g. 1975 m.) – gimnastė
Robert Tvorogal (g. 1994 m.) – gimnastas

Šaltiniai 

Vilniaus mokyklos
Vilniaus sportas
Lietuvos sporto mokyklos
Lietuvos lengvoji atletika
Gimnastika Lietuvoje